PNȚCD a postat, pe Facebook, un protest împotriva Facebook. El cere ca rețeaua de socializare să fie interzisă în România, să se facă o comisie parlamentară de anchetă și Mark Zuckerberg să vină să dea explicații, potrivit HotNews.ro.

Partidul susține că „aceste alegeri au fost prejudiciate de rețeaua de socializare Facebook” și că ”mai mulți țărăniști au fost blocați pentru că au dat share unor mesaje politice ale lui Aurelian Pavelescu.”

„În tot acest timp Facebook tolerează limbajul vulgar și îndemnurile la violență ale reprezentanților altor partide. Solicităm guvernului Dancilă să ia măsuri pentru blocarea accesului la Facebook în România iar parlamentului să facă o comisie de anchetă. Zuckerberg să vină în România să dea explicații. Facebook câștigă mulți bani de pe urma utilizatorilor români, dar nu acordă nici o atenție pieței din România. Considerăm acest comportament al companiei în cauză că fiind inacceptabil”, se mai spune în mesajul postat pe rețeaua de socializare a lui Zuckerberg.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Subiectele tale preferate sunt și la Știrile Digi FM. Ca să știi!

Sursă foto: adevarul.ro

Pe aceeași temă